**OBRAZLOŽENJE IZMJENA I DOPUNA FINANCIJSKOG PLANA HŽ INFRASTRUKTURE ZA 2024. GODINU I PROJEKCIJA PLANA ZA 2025. I 2026. GODINU**

**UVOD**

HŽ Infrastruktura je strateško društvo u vlasništvu Republike Hrvatske koje upravlja željezničkom infrastrukturom u Republici Hrvatskoj.

Hrvatski sabor je na sjednici održanoj dana 30. studenoga 2023. godine donio Odluku o davanju suglasnosti na Financijski plan HŽ Infrastrukture za 2024. godinu i projekcije plana za 2025. i 2026. godinu (NN 149/2023) koji je izrađen na temelju procjene realizacije vlastitih prihoda od pružanja željezničkih usluga i ostalih prihoda, te sukladno odobrenim limitima kapitalnih i tekućih pomoći unutar općeg proračuna i temeljem prijenosa EU sredstava iz Državnog proračuna s razdjela Ministarstva mora, prometa i infrastrukture, kao i zaduživanja za investicijske projekte.

Temeljem promijenjenih uvjeta poslovanja, dinamike realizacije investicijskih projekata i odobrenih limita iz sredstava Državnog proračuna, HŽ Infrastruktura predlaže izmjene i dopune Financijskog plana za 2024. godinu i projekcija plana za 2025. i 2026. godinu te u nastavku daje obrazloženje izmjena i dopuna Financijskog plana za 2024. godinu.

**PRIHODI**

|  |  |  |  |  |
| --- | --- | --- | --- | --- |
|  | **Plan za 2024.** | **Povećanje/ Smanjenje** | **Novi plan za 2024.** | **Indeks** |
| PRIHODI POSLOVANJA | 490.216.691 | -37.473.017 | 452.743.674 | 92,4 |
| PRIHODI OD PRODAJE NEFINANCIJSKE IMOVINE | 0 | 0 | 0 |  |
| **UKUPNI PRIHODI** | **490.216.691** | **-37.473.017** | **452.743.674** | **92,4** |

Planirani ukupni prihodi poslovanja HŽ Infrastrukture u novom planu za 2024. godinu iznose 452.743.674 EUR i smanjeni su za 37.473.017 EUR odnosno za 7,6% u odnosu na Plan za 2024. godinu. Smanjenje ukupnih prihoda najvećim dijelom (86,6%)  odnosi se na smanjenje pozicija skupine *63 Pomoći iz inozemstva i od subjekata unutar općeg proračuna* koje su smanjene za 32.463.017 EUR, te manjim dijelom na smanjenje pozicija skupine *66* *Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima* za 5.600.000 EUR uz istovremeno povećanje pozicija skupine *64 Prihodi od imovine* u iznosu od 590.000 EUR.

Smanjenje pozicija skupine *63 Pomoći iz inozemstva i od subjekata unutar općeg proračuna* rezultat su promjena na sljedećim pozicijama:

1. Smanjenja pozicije *Kapitalnih pomoći od institucija i tijela EU* u iznosu52.885.000 EUR. Predmetno smanjenje posljedica je promijenjene dinamike povlačenja sredstava za CEF projekte. Najvećim dijelom odnosi se na povlačenje sredstava za projekt *Rekonstrukcija postojećeg i izgradnja drugog kolosijeka odnosno nove dvokolosiječne pruge na dijelovima željezničke pruge Dugo Selo – Novska* koja su povučena krajem prosinca 2023. godine, nakon izrade Plana za 2024. godinu budući da je Ugovor o dodjeli bespovratnih sredstava potpisan krajem 2023. godine.

2. Smanjenja pozicije *Pomoći temeljem prijenosa EU sredstava* u iznosu 24.208.332 EUR što se najvećim dijelom odnosi na promjene vezane za projekt *Rekonstrukcija postojećeg i izgradnja drugog kolosijeka odnosno nove dvokolosiječne pruge na dijelovima dionice Hrvatski Leskovac - Karlovac, pruga Zagreb Gk – Rijeka* i to:

-     zbog činjenice da se radi o faziranom projektu koji se do sada financirao iz OPKK 2014-2020 te se od 2024. trebao nastaviti financirati kroz PKK 2021-2027, međutim Ugovor o dodjeli bespovratnih sredstava iz novog operativnog razdoblja nije još potpisan

-     zbog povrata primljenih sredstava iz programa OPKK 2014-2020 u Državni proračun izvršenog temeljem Zahtjeva za povratom sredstava od Središnje agencije za financiranje i ugovaranje programa i projekata Europske Unije (SAFU) uslijed sporazumnog izuzimanja dijela radova radi nemogućnosti ishođenja građevinskih dozvola što je rezultiralo povratom isplaćenog predujma izvođača radova

3.  Smanjenja pozicije *Pomoći primljene unutar općeg proračuna po protestiranim jamstvima* iznosi 3.724 EUR, a odnosi se na usklađenja otplaćenih kreditnih obveza za investicijske projekte HŽ Infrastrukture od strane Ministarstva financija

4. Povećanja pozicije *Pomoći proračunu iz drugih proračuna i izvanproračunskim korisnicima* u iznosu 44.634.039 EUR. Najvećim dijelom odnosi se na povećanje sredstava za financiranje i sufinanciranje građenja, modernizacije i obnove željezničke infrastrukture u iznosu 33.550.000 EUR i za otplatu zajma IBRD u iznosu 10.300.000 EUR. U okviru sredstava za financiranje i sufinanciranje građenja, modernizacije i obnove željezničke infrastrukture planirana su sredstva za mosno financiranje projekta *Rekonstrukcija postojećeg i izgradnja drugog kolosijeka odnosno nove dvokolosiječne pruge na dijelovima dionice Hrvatski Leskovac - Karlovac, pruga Zagreb GK – Rijeka* do potpisa Ugovora o dodjeli bespovratnih sredstava iz novog operativnog razdoblja Program Konkurentnost i Kohezija 2021.-2027. (PKK).

Osim navedenoga, u manjem dijelu povećane su i pozicije kojima se financiraju rashodi redovnog poslovanja u segmentu prometa i održavanja željezničke infrastrukture.

Smanjenje pozicija skupine *66* *Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima* za 5.600.000 EUR uglavnom se odnosi na smanjenje prihoda od pruženih usluga. Predmetno smanjenje procijenjeno je temeljem ostvarenja prihoda u prvom polugodištu 2024. godine.

Povećanje pozicija skupine *64 Prihodi od imovine* u iznosu 590.000 EUR rezultat je povećanja *Prihoda od zakupa i iznajmljivanja imovine* za 700.000 EUR uz istovremeno smanjenje pozicije *Prihoda od financijske imovine* za 110.000 EUR.

PRIHODI POSLOVANJA

Zakonom o željeznici utvrđeni su izvori sredstava za financiranje željezničke infrastrukture i za financiranje upravitelja željezničke infrastrukture.

U strukturi planiranih prihoda poslovanja za 2024. godinu prihodi kojima se financiraju izdaci za održavanje, obnovu, modernizaciju i izgradnju željezničke infrastrukture smanjeni su za 34.363.017 EUR  i u novom planu iznose 348.133.674 EUR, te čine 76,9% ukupnih prihoda poslovanja, a ostvaruju se iz:

▪       Kapitalnih pomoći od međunarodnih organizacija te institucija i tijela EU u iznosu 38.115.000 EUR

▪       Tekućih i kapitalnih pomoći temeljem prijenosa EU sredstava u iznosu 24.356.454 EUR

▪       Tekućih i kapitalnih pomoći iz općeg proračuna u iznosu 285.662.220 EUR od kojih su:

-      Trošarine – naknade u cijeni goriva u iznosu 78.000.000 EUR

-      Potpora u pripremi i provedbi projekata planiranih za sufinanciranje iz EU fondova u iznosu 7.965.500 EUR

-      Prilagodba željezničkih graničnih prijelaza za provedbu schengenske pravne stečevine u iznosu 2.500.000 EUR

-      Financiranje i sufinanciranje građenja, modernizacije i obnove željezničke infrastrukture  u iznosu 129.818.920 EUR

-      Opremanje pruga uređajem za automatsku zaštitu vlaka u iznosu 133.000 EUR

-      Potpora u provedbi CEF projekata željezničkog sektora u iznosu 18.968.850 EUR

-      Potpora u provedbi NPOO projekata željezničkog sektora u iznosu 594.700 EUR

-      Nacionalna komponenta za projekte sufinancirane EU sredstvima u iznosu od 279.250 EUR

-      Potpora za otplatu zajma IBRD u iznosu 21.400.000 EUR

-      Pomoći temeljem protestiranih jamstava u iznosu 26.002.000 EUR

Prihodi kojima se financiraju izdaci za upravljanje, organizaciju i regulaciju željezničkog prometa u novom planu manji su za 3.110.000 EUR i iznose ukupno 104.610.000 EUR što čini 23,1% ukupnih prihoda, a ostvaruju se iz:

▪       prihoda od imovine u iznosu od 4.710.000 EUR,

▪       prihoda od prodaje roba i usluga u iznosu od 36.000.000 EUR i

▪       tekućih pomoći iz općeg proračuna za upravljanje, organizaciju i regulaciju prometa u iznosu od 63.900.000 EUR.

**RASHODI**

|  |  |  |  |  |
| --- | --- | --- | --- | --- |
|  | **Plan za 2024.** | **Povećanje/ Smanjenje** | **Novi plan za 2024.** | **Indeks** |
| RASHODI POSLOVANJA | 196.970.260 | -1.517.320 | 195.452.940 | 99,2 |
| RASHODI ZA NABAVU NEFINANCIJSKE IMOVINE | 245.475.030 | 12.799.050 | 258.274.080 | 105,2 |
| **UKUPNI RASHODI** | **442.445.290** | **11.281.730** | **453.727.020** | **102,5** |

Ukupni planirani rashodi za 2024. godinu u novom planu povećani su za 11.281.730 EUR i iznose 453.727.020 EUR od kojih se na rashode poslovanja odnosi 195.452.940 EUR i smanjeni su za 1.517.320 EUR, odnosno na rashode za nabavu nefinancijske imovine 258.274.080 EUR koji su povećani za 12.799.050 EUR.

U ovim izmjenama i dopunama, promjene na ukupnim rashodima rezultat su usklađenja u odnosu na ostvarenje u prvom polugodištu 2024. godine i preuzetih obveza do kraja 2024. godine, kao i usklađenja dinamike realizacije investicijskih projekata temeljem dosadašnje realizacije i u odnosu na status postupaka javne nabave za planirane nove investicijske projekte u željezničku infrastrukturu. Najvećim dijelom, promjene su posljedica razlike u planiranoj i procijenjenoj dinamici podmirenja obveza.

RASHODI POSLOVANJA

Ukupni rashodi poslovanja za 2024. godinu u novom planu iznose 195.452.940 EUR i smanjeni su za 1.517.320 EUR što je rezultat smanjenja *Materijalnih rashoda*za 5.880.700 EUR uz istovremeno povećanje *Financijskih rashoda* za 1.220.380 EUR, *Rashoda za* *zaposlene* u iznosu 2.993.000 EUR i *Ostalih rashoda* za 150.000 EUR.

Smanjenje *Materijalnih rashoda* najvećim dijelom odnosi se na smanjenje rashoda za usluge i rashoda za materijal i energiju što je rezultat usklađenja dinamike podmirenja obveza obzirom na dospijeće planiranih rashoda kao i statusa procesa javne nabave, posebno u vezi nabave strateškog materijala.

Povećanje *Financijskih rashoda* gotovo u cijelosti posljedica je povećanja pozicije *Ostalih financijskih rashoda*u okviru koje se evidentiraju podmirene porezne obveze.

*Rashodi za zaposlene* povećani su temeljem obveza prema zaposlenicima sukladno Kolektivnom ugovoru.

Povećanje ostalih rashoda rezultat je povećanja pozicije *Naknade šteta pravnim i fizičkim osobama* koje se najvećim dijelom odnose na naknade štete fizičkim osobama nanesene na pružnom pojasu, a koje se isplaćuju po sudskim presudama.

Struktura rashoda poslovanja ostala je na nivou Plana za 2024. godinu. Od ukupnih rashoda poslovanja, 66,6% odnosno 130.261.000 EUR odnosi se na *Rashode za zaposlene*, 28,7% ili 56.017.300 EUR na *Materijalne rashode*, te 4,3% ili 8.454.640 EUR na *Financijske rashode* i na *Ostale rashode* koji iznose 720.000 EUR, a čine 0,4% ukupnih rashoda poslovanja.

RASHODI ZA NABAVU NEFINANCIJSKE IMOVINE

Planirani rashodi za nabavu nefinancijske imovine za 2024. godinu u novom planu povećani su za 12.799.050 EUR i iznose 258.274.080 EUR, od čega se na investicije u imovinu HŽ Infrastrukture odnosi 12.696.530 EUR i povećanje u iznosu 4.549.210 EUR, te na *Programe investicijskih aktivnosti* za investicije obnove, modernizacije i izgradnje željezničke infrastrukture 245.577.550 EUR i povećanje u iznosu 8.249.840 EUR.

Povećanje planiranih rashoda vezanih za investicijski dio poslovanja HŽ Infrastrukture rezultat su sadašnje situacije i procjene realizacije planiranih aktivnosti obzirom na status postupaka javne nabave, posebno u vezi novih investicijskih projekata i nabave strateškog materijala.

Povećanje rashoda za nabavu imovine HŽ Infrastrukture najvećim dijelom odnosi se na povećanje rashoda vezanih za područje *Informatizacije* radi ulaganja u području kibernetičke sigurnosti u cilju zaštite podataka, osiguravanja kontinuiteta poslovanja i otpornosti na kibernetičke napade. Predmetni rashodi povećani su za 76,2% i u novom planu iznose 4.600.000 EUR. Osima navedenoga, povećani su i rashodi za *Prijevozna sredstva* u željezničkom prometu za 42,3% ili za 2.222.950 EUR. To povećanje rezultat je povećanja rashoda za nabavu specijalnog pružnog vozila (mjerni vlak) koji se financira iz EBRD zajma u iznosu 5.757.410 EUR uz istovremeno smanjenje rashoda za nabavu cestovnih vozila za 3.534.460 EUR.

U novom planu za 2024. godinu projekcije rashoda za projekte obnove, modernizacije i izgradnje željezničke infrastrukture po programima investicijskih aktivnosti su kako slijedi:

▪ Projekti iz programa obnove i modernizacije pruga za međunarodni promet ....... 73.891.090 EUR

▪ Projekti iz programa obnove i modernizacije pruga za regionalni promet ............. 30.145.530 EUR

▪ Projekti iz programa obnove i modernizacije pruga za lokalni promet ..................... 2.500.000 EUR

▪ Program obnove i modernizacije željezničkog čvorišta Zagreba................................ 5.957.900 EUR

▪ Program aktivnosti u funkciji infrastrukture i prometa na mreži kao cjeline........... 18.663.550 EUR

▪ Izgradnja novih Pruga i Kolosijeka.......................................................................... 114.419.480 EUR.

**UKUPNI VIŠAK/MANJAK**

|  |  |  |  |  |
| --- | --- | --- | --- | --- |
|  | **Plan za 2024.** | **Povećanje/ Smanjenje** | **Novi plan za 2024.** | **Indeks** |
| UKUPNI PRIHODI | 490.216.691 | -37.473.017 | 452.743.674 | 92,4 |
| UKUPNI RASHODI | 442.445.290 | 11.281.730 | 453.727.020 | 102,5 |
| **RAZLIKA - VIŠAK/MANJAK** | **47.771.401** | **-48.754.747** | **-983.346** | **-2,1** |

Ukupan manjak u novom planu za 2024. iznosi 983.346 EUR te je u odnosu na višak Plana za 2024. najvećim dijelom rezultat izostanka tj. smanjenja prihoda vezanih za povlačenje sredstava za financiranje CEF projekata.

**RAČUN FINANCIRANJA**

|  |  |  |  |  |
| --- | --- | --- | --- | --- |
|  | **Plan za 2024.** | **Povećanje/ Smanjenje** | **Novi plan za 2024.** | **Indeks** |
| PRIMICI OD FINANCIJSKE IMOVINE I ZADUŽIVANJA | 41.117.000 | 21.517.000 | 62.634.000 | 152,3 |
| IZDACI ZA FINANCIJSKU IMOVINU I OTPLATE ZAJMOVA | 114.432.450 | -1.032.000 | 113.400.450 | 99,1 |
| RAZLIKA PRIMITAKA I IZDATAKA | -73.315.450 | 22.549.000 | -50.766.450 | 69,2 |
| PRIJENOS SREDSTAVA IZ PRETHODNE GODINE | 35.268.330 | 100.499.942 | 135.768.272 | 385,0 |
| PRIJENOS SREDSTAVA U SLJEDEĆU GODINU | -9.724.281 | -74.294.195 | -84.018.476 | 864,0 |
| **NETO FINANCIRANJE** | **-47.771.401** | **48.754.747** | **983.346** | **-2,1** |

Planirani primici od zaduživanja u novom planu za 2024. godine iznose 62.634.000 EUR i u odnosu na Plan za 2024. godinu povećani su za 21.517.000 EUR. Predmetno povećanje u cijelosti se odnosi na povlačenje tranši iz već postojećih kredita ugovorenih u prethodnoj godini za koje je u vrijeme izrade Plana za 2024. godinu bilo izvjesno da će se povući u 2023. godini.

Slijednom navedenoga, struktura ukupnih primitaka od zaduživanja u novom planu za 2024. godinu je kako slijedi:

▪ 48,1% ili 30.117.000 EUR odnosi se na postojeće kredite

▪ 51,9% ili 32.517.000 EUR  odnosi se na novo kreditno zaduženje

Novo kreditno zaduženje u 2024. godini iznosi ukupno 32.517.000 EUR i namijenjeno je za kratkoročno financiranje projekata iz CEF programa po revolving principu s ciljem financijskog premošćenja novčanog jaza između planiranih obveza prema izvođačima projekata sufinanciranih sredstvima iz CEF programa i dinamike priljeva EU sredstava u 2023. godini (primarno na projektu *Rekonstrukcija postojećeg i izgradnja drugog kolosijeka na dionici Križevci - Koprivnica - DG, pruga DG - Botovo - Dugo Selo*).

Planirane otplate glavnice u novom planu za 2024. godinu iznose 113.400.450 EUR i smanjene su za 1.032.000 EUR. Predmetno smanjenje u cijelosti se odnosi na smanjenje obveze za otplatu glavnice EBRD i IBRD zajma što je posljedica manje povučenih sredstava.

Planirane otplate glavnica u novom Planu za 2024. godinu odnose se na zajmove od međunarodnih financijskih institucija temeljem EBRD-a i IBRD-a zajma u iznosu 25.524.000 EUR, na otplatu glavnice kredita od tuzemnih kreditnih institucija u javnom sektoru u iznosu 41.997.200 EUR i izvan javnog sektora iznos od 45.879.250 EUR.

PRIJENOS SREDSTAVA

*Prijenos sredstava iz prethodne godine* u novom planu za 2024. godinu iznosi 135.768.272 EUR i u odnosu na Plan za 2024. godinu povećan je za 100.499.942 EUR. Povećanje prijenosa novčanih sredstava najvećim dijelom posljedica je povlačenja sredstava za CEF projekt *Rekonstrukcija postojećeg i izgradnja drugog kolosijeka odnosno nove dvokolosiječne pruge na dijelovima željezničke pruge Dugo Selo – Novska* koja su povučena krajem prosinca 2023. godine, nakon izrade Plana za 2024. godinu budući da je Ugovor o dodjeli bespovratnih sredstava potpisan krajem 2023. godine. Također, povećanje se odnosi i na povučena, a neiskorištena kreditna sredstva do kraja 2023. godine.

Sredstava iz prethodne godine gotovo u cijelosti (99,8%) odnose se na sredstva na računima za investicije od čega su 84% sredstva na računima za posebne namjene (EU projekti) i 13,4% povučena sredstva iz investicijskih kredita. Svega 0,2% odnosi se na sredstva po računima za redovno poslovanje.

*Prijenos sredstava u sljedeću godinu* u novom planu iznosi 84.017.480 EUR i najvećim dijelom odnose se na sredstva na posebnim računima namijenjenih za financiranje investicija u željezničku infrastrukturu.